
PARLAMENTUL ROMÂNIEI

Comisia pentru agricultură, silvicultură, industrie alimentară şi servicii  specifice
                                                                                            Data, 10.04.2002

                                                                                            Nr.24/153

 R A P O R T 
asupra proiectului de Lege pentru aprobarea Ordonanţei de urgenţă a Guvernului nr.38/2002 

privind întocmirea şi finanţarea studiilor pedologice şi agrochimice şi finanţarea sistemului naţional de 

monitorizare sol-teren pentru agricultură, precum şi sol-vegetaţie forestieră pentru silvicultură


Comisia pentru agricultură, silvicultură, industrie alimentară şi servicii specifice a fost sesizată în fond spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.38/2002 privind întocmirea şi finanţarea studiilor pedologice şi agrochimice şi finanţarea sistemului naţional de monitorizare sol-teren pentru agricultură, precum şi sol-vegetaţie forestieră pentru silvicultură, transmis cu adresa nr. 164 din 4 aprilie 2002.


La întocmirea raportului, Comisia a avut în vedere avizul Consiliului Legislativ şi avizul Comisiei pentru administraţie publică, amenajarea teritoriului şi echilibru ecologic.


Proiectul de ordonanţă de urgenţă are ca obiect instituirea unor dispoziţii privind întocmirea şi finanţarea studiilor pedologice şi agrochimice, precum şi finanţarea sistemului naţional de monitorizare sol-teren pentru agricultură şi sol-vegetaţie forestieră pentru silvicultură, în scopul armonizării legislaţiei naţionale cu legislaţia Uniunii Europene referitoare la evaluarea şi monitorizarea efectelor poluării asupra solurilor şi vegetaţiei forestiere.

Proiectul de Lege pentru aprobarea Ordonanţei de urgenţă a Guvernului nr.38/2002 privind întocmirea şi finanţarea studiilor pedologice şi agrochimice şi finanţarea sistemului naţional de monitorizare sol-teren pentru agricultură, precum şi sol-vegetaţie forestieră pentru silvicultură face parte din categoria legilor ordinare, potrivit prevederilor art. 72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Ovidiu Ianculescu - secretar de stat în Ministerul Apelor şi Protecţiei Mediului, Gheorghe Predilă - secretar de stat în Ministerul Agriculturii, Alimentaţiei şi Pădurilor, Maria Georgescu - expert fond funciar şi cadastru forestier în Ministerul Agriculturii, Alimentaţiei şi Pădurilor, Cătălin Simotă - cercetător principal I la Institutul de Cercetări pentru Pedologie şi Agrochimie şi Gheorghe Geambaşu -  cercetător principal I la Institutul de Cercetări şi Amenajări Silvice.

La lucrările comisiei au fost prezenţi toţi cei 32 de deputaţi.

Raportul comisiei a fost adoptat cu 1 abţinere din voturile celor prezenţi, în şedinţa din 9.04.2002.

În urma dezbaterii, Comisia propune admiterea cu modificări  a proiectului de lege.

I. Amendamente admise


În urma dezbaterii, Comisia propune adoptarea proiectului de lege cu următoarele amendamente: 

Nr. crt.
Text iniţial


Text propus de Comisie 

(autorul amendamentului)
Motivarea 

propunerii amendamentelor

0
1
2
3

1. 
Articol unic. - Se aprobă Ordonanţa de urgenţă a Guvernului  nr.38/2002 privind întocmirea şi finanţarea studiilor pedologice şi agrochimice şi finanţarea sistemului naţional de monitorizare sol-teren pentru agricultură, precum şi sol-vegetaţie forestieră pentru silvicultură.
Articol unic. - Se aprobă Ordonanţa de urgenţă a Guvernului  nr.38/2002 privind întocmirea şi finanţarea studiilor pedologice şi agrochimice şi finanţarea sistemului naţional de monitorizare sol-teren pentru agricultură, precum şi sol-vegetaţie forestieră pentru silvicultură, cu următoarele modificări:
Ca urmare a modificărilor din textul legii.

2. 
Art.3. - Oficiile de studii pedologice şi agrochimice judeţene şi Institutul de Cercetări pentru Pedologie şi Agrochimie Bucureşti, la solicitarea Ministerul Agriculturii, Alimentaţiei şi Pădurilor, execută, prin încredinţare directă, studiile pedologice şi agrochimice şi realizează sistemul de monitorizare sol-teren pentru suprafeţele cu destinaţie agricolă, privind: unităţile de sol, inventarierea resurselor de sol, favorabilitatea terenurilor pentru culturile agricole sau silvicultură, pretabilitatea pentru folosinţe, poluarea, restricţiile terenurilor la diferite utilizări şi măsurile agropedoameliorative şi antierozionale corespunzătoare, indiferent de forma de exploatare sau de proprietate. 
Art. 3 se modifică şi va avea următorul cuprins: 

" Art.3. - Institutul de Cercetări pentru Pedologie şi Agrochimie Bucureşti şi Oficiile de studii pedologice şi agrochimice judeţene, la solicitarea Ministerul Agriculturii, Alimentaţiei şi Pădurilor, execută studiile pedologice şi agrochimice şi realizează sistemul de monitorizare sol-teren pentru suprafeţele cu destinaţie agricolă, privind: unităţile de sol, inventarierea resurselor de sol, favorabilitatea terenurilor pentru culturile agricole sau silvicultură, pretabilitatea pentru folosinţe, poluarea, restricţiile terenurilor la diferite utilizări şi măsurile agropedoameliorative şi antierozionale corespunzătoare, indiferent de forma de exploatare sau de proprietate."

Deputat: Alexandru Pereş - PD

Deputat: Marinache Vişinescu - PRM

Deputat: Mihai Nicolescu - PSD

Deputat: Victor Neagu - PSD

Deputat: Atilla Kelemen - UDMR
Pentru armonizare cu textele juridice comunitare.

3. 
Art.4.  - În sensul prezentei ordonanţe de urgenţă, următoarele denumiri se definesc după cum urmează:

   d)  Centrul focal naţional pentru Programul european de monitorizare forestieră  - instituţia care asigură realizarea programului european de monitorizare forestieră în România, organizează şi gestionează bazele de date şi elaborează rapoartele privind rezultatele activităţii de monitorizare a pădurilor şi solurilor forestiere.
Lit. d) a art. 4 se modifică şi va avea următorul cuprins: 

" Art.4.  - În sensul prezentei ordonanţe de urgenţă, următoarele denumiri se definesc după cum urmează:

   d)  Centrul naţional pentru Programul european de monitorizare forestieră  - instituţia care asigură realizarea programului european de monitorizare forestieră în România, organizează şi gestionează bazele de date şi elaborează rapoartele privind rezultatele activităţii de monitorizare a pădurilor şi solurilor forestiere."

Deputat: Victor Neagu - PSD

Deputat: Mihai Nicolescu - PSD
Termenul nu este consacrat în domeniu.



4. 
Art.5. - Institutul de Cercetări şi Amenajări Silvice, la solicitarea Ministerului Agriculturii, Alimentaţiei şi Pădurilor, va executa, prin încredinţare directă, lucrările specifice monitorizării solurilor şi vegetaţiei forestiere, în conformitate cu programul european de monitorizare forestieră, indiferent de forma de proprietate asupra pădurilor. 
Art. 5 se modifică şi va avea următorul cuprins: 

"Art.5. - Institutul de Cercetări şi Amenajări Silvice, la solicitarea Ministerului Agriculturii, Alimentaţiei şi Pădurilor va executa lucrările specifice monitorizării solurilor şi vegetaţiei forestiere, în conformitate cu programul european de monitorizare forestieră, indiferent de forma de proprietate asupra pădurilor."

Deputat: Alexandru Pereş - PD

Deputat: Marinache Vişinescu - PRM

Deputat: Mihai Nicolescu - PSD

Deputat: Victor Neagu - PSD

Deputat: Atilla Kelemen - UDMR
Pentru armonizare cu textele juridice comunitare.

5. 
Art.8. -     (2) Ministerul Agriculturii, Alimentaţiei şi Pădurilor, pe baza programului aprobat de Guvern, monitorizează starea de sănătate a pădurilor şi starea solurilor forestiere prin Regia Naţională a Pădurilor şi prin Institutul de Cercetări şi Amenajări Silvice, care este şi Centrul focal naţional pentru Programul european de monitorizare forestieră. 

 
Alin.(2) al art. 8 se modifică şi va avea următorul cuprins:

" Art.8. -     (2) Ministerul Agriculturii, Alimentaţiei şi Pădurilor, pe baza programului aprobat de Guvern, monitorizează starea de sănătate a pădurilor şi starea solurilor forestiere prin Regia Naţională a Pădurilor şi prin Institutul de Cercetări şi Amenajări Silvice, care este şi Centrul naţional pentru Programul european de monitorizare forestieră. "

Deputat: Victor Neagu - PSD

Deputat: Mihai Nicolescu - PSD
Pentru corelarea cu modificarea anterioară.

6. 
Art.11. - 

     (2)  Institutul de Cercetări şi Amenajări Silvice, în calitate de Centru focal naţional pentru Programul european de monitorizare forestieră, elaborează rapoarte privind rezultatele obţinute şi transmite informaţii anual şi periodic la solicitarea organismelor internaţionale care gestionează programele I.C.P. Forests şi Schema Uniunii Europeane privind protecţia pădurilor împotriva poluării atmosferice, cu avizul Ministerului Agriculturii, Alimentaţiei şi Pădurilor, care administrează rezultatele, şi al Ministerului Apelor şi Protecţiei Mediului.   
Alin.(2) al art. 11 se modifică şi va avea următorul cuprins: 

" Art.11. - 

(2) Institutul de Cercetări şi Amenajări Silvice, în calitate de Centru naţional pentru Programul european de monitorizare forestieră, elaborează rapoarte privind rezultatele obţinute şi transmite informaţii anual şi periodic la solicitarea organismelor internaţionale care gestionează programele I.C.P. Forests şi Schema Uniunii Europeane privind protecţia pădurilor împotriva poluării atmosferice, cu avizul Ministerului Agriculturii, Alimentaţiei şi Pădurilor, care administrează rezultatele, şi al Ministerului Apelor şi Protecţiei Mediului."

Deputat: Victor Neagu - PSD

Deputat: Mihai Nicolescu - PSD



Comisia a propus aprobarea proiectului cu 31 voturi pentru şi 1 abţinere. 





p.Preşedinte,









Secretar,



       
        Mihai NICOLESCU 







          Victor NEAGU

Întocmit: Experţi parlamentari


  Aneta Barbu

  Anton Păştinaru

  
  Florentin Oancea

